

За потребите на проектот „Следење на принципите на јавна администрација во зачувување на вредностите на добро управување“, финансиран од Европската Унија, Центарот за управување со промени - ЦУП испраќа:

**ПОКАНА ЗА ДОСТАВУВАЊЕ ПОНУДИ – 0804-10/2018**

**за набавка на услуги за одржување на завршна конференција**

1. Центарот за управување со промени - ЦУП во рамките на проектот „Следење на принципите на јавна администрација во зачувување на вредностите на добро управување“ има потреба од услуги за одржување на завршна конференција за проектот.

Услугите треба да вклучуваат:

* Изнајмување сала за конференција за 100 учесници за еден ден
* Коктел за 100 учесници, кој вклучува безалкохолни пијалаци
* Кафе пауза за 100 учесници
* Негазирани води 0,5л за 100 учесници
* 2 проектори и 2 платна за проектирање
1. Време на одржување

Завршната конференција на проектот се планира да се одржи на **17.12.2018 година (понеделник)**.

1. Ве охрабруваме да ни доставите Ваша понуда за горенаведената покана. Понудата треба да ги содржи следните елементи:
* Опис на сала за одржување на настанот
* Опис на коктелот (кафе пауза и коктел)
* Финансиска понуда

Финансискиот дел од понудата треба да биде во следниот формат:

|  |  |  |  |  |
| --- | --- | --- | --- | --- |
| Ставка | Опис на услугата | Единечна цена без ДДВ | Количина | Вкупна цена без ДДВ |
| 1. | Изнајмување сала за конференција за еден ден |  | 1 |  |
| 2. | Коктел (вклучувајќи безалкохолни пијалаци) |  | 100 |  |
| 3. | Кафе пауза |  | 100 |  |
| 4. | Негазирани води 0,5л |  | 100 |  |
| 5. | Изнајмување проектор и платно за проектирање |  | 2 |  |
| **ВКУПНО** |  |  |  |

Финансиската понуда треба да биде изразена без вклучен ДДВ, бидејќи проектот е ослободен од плаќање на ДДВ. Центарот за управување со промени го задржува правото за време на одржување на настанот да побара зголемување/намалување на услугите во однос на коктелот, кафе паузите и негазираните води согласно реалната бројка на учесници, и во таков случај ќе бидат пресметани зголемените услуги по понудената единечна цена за соодветните ставки.

1. Изборот на добавувачот ќе се изврши по пат на евалуација на квалитативната и на финансиската понуда.

5. Услови и начин на плаќање

Плаќање: 100% по реализација на услугата.

6. Набавката е неделива.

7. Начин на доставување на понудите

Понудата се доставува по е-пошта на следната адреса: vesna.gligorova@cup.org.mk, или во хартиена форма во архивата на Центарот за управување со промени, на адреса: ул. Рајко Жинзифов бр.44-1, Скопје.

Краен рок на доставување на понудите е до **26.11.2018 година (понеделник), до 12 часот**.Понудите што ќе пристигнат по наведениот рок, како и оние кои не се изработени според пропозициите на повикот, нема да бидат земени предвид.

Сите дополнителни појаснувања може да се добијат преку адресата на е-пошта на ЦУП, vesna.gligorova@cup.org.mk, најдоцна до 25.11.2018 година.

Рок на важност на понудата: најмалку 15 дена.